**ОБЩИНСКА ИЗБИРАТЕЛНА КОМИСИЯ В ОБЩИНА ДРЯНОВО**

Избори за общински съветници и за кметове на 27 октомври 2019 г.

**ПРОТОКОЛ № 27**

 Днес, 02.01.2020 г., в 16.00 часа в гр. Дряново бе открито заседание на Общинска избирателна комисия в община Дряново /ОИК -Дряново/, назначена с Решение № 897-МИ от 30 август 2019 г. на ЦИК

Заседанието бе свикано и проведено на основание чл. I, т. 2.1, б. „н“ от Решение № 1685-МИ от 20.11.2019г. на ЦИК.

Заседанието бе проведено при следния

**Д Н Е В Е Н Р Е Д:**

1. Разглеждане на уведомление относно предсрочно прекратяване пълномощията на общинските съветници – Нено Бонев Ненов и Костадин Владимиров Йорданов

 Докладва: - Николай Петков Миланов - председател

1. Разни

 На заседанието присъстваха: Николай Петков Миланов - председател, Мирослава Христова Пенчева - зам.-председател, Апостол Апостолов Матев – зам. – председател, Дария Димитрова Съчкова – секретар и членове: Христина Христова Петкова, Ирина Кънчева Стайкова, Тодор Обрешков Тодоров, Иванка Илиева Христова, Донка Маринова Атанасова, Виолета Димитрова Иванова, Димитър Николов Димитров, Радослав Илиянов Райков и Николинка Бончева Колчева.

Налице е законоустановеният кворум съгласно разпоредбите на чл.85, ал.3 от Изборния кодекс /ИК/ и комисията може да заседава и да взема решения.

Заседанието се председателства от - Николай Миланов-председател на ОИК - Дряново.

**Миланов:** Откривам заседанието на ОИК – Дряново. Разполагате с проект на дневен ред. Има ли възражения или допълнения? Няма.

*Гласували „За“: Николай Петков Миланов - председател, Мирослава Христова Пенчева - зам.-председател, Апостол Апостолов Матев – зам. – председател, Дария Димитрова Съчкова – секретар и членове: Христина Христова Петкова, Ирина Кънчева Стайкова, Тодор Обрешков Тодоров, Иванка Илиева Христова, Донка Маринова Атанасова, Виолета Димитрова Иванова, Димитър Николов Димитров, Радослав Илиянов Райков и Николинка Бончева Колчева.*

 *„Против“ – няма.*

*Решението е взето с мнозинство – 13 гласа „за”.*

Приема се.

По **т.1** от дневния ред докладва: Николай Петков Миланов - председател

* 1. Постъпило е уведомление с вх. № 08.01-84/13.12.2019 г., подписано от Светослав Димитров Минчев, общински съветник в община Дряново, издигнат от Местна коалиция БСП за България (АБВ, Български социалдемократи, Движение ЗАЕДНО за промяна).

В уведомлението се твърди, че е налице основание за предсрочно прекратяване на пълномощията на избрания за общински съветник в община Дряново - Нено Бонев Ненов, издигнат от Местна коалиция Партия на Зелените (ПП Съюз на демократичните сили, Движение 21).

Според подателя на уведомлението общинският съветник Нено Бонев Ненов е управител и едноличен собственик на капитала на "ДОКТОР НЕНО БОНЕВ НЕНОВ - ИНДИВИДУАЛНА ПРАКТИКА ЗА ПЪРВИЧНА МЕДИЦИНСКА ПОМОЩ" ЕООД с ЕИК 200733937, което дружество има сключени с община Дряново два договора за наем на два недвижими имота частна общинска собственост.

Съгласно нормата на чл. 34, ал. 5, т. 3 от ЗМСМА „Общинският съветник не може: 3. да е едноличен търговец, съдружник, акционер, **член на управителен**, надзорен или контролен съвет на **търговско дружество, което има сключени договори с общината, в която е общински съветник**, както и с търговски дружества с общинско участие или с общински предприятия.“

Според чл. 34, ал. 6 от ЗМСМА „В **едномесечен** срок от обявяването на изборните резултати лице, **което при избирането му за общински съветник заема длъжност по ал. 5, подава молба за освобождаването му от заеманата длъжност и уведомява писмено за това председателя на общинския съвет и общинската избирателна комисия.**“, като при неизпълнение на задълженията по чл. 34, ал. 6 от ЗМСМА пълномощията на общинския съветник се прекратяват предсрочно. /чл. 30, ал. 4, т. 10 от ЗМСМА/.

Г-н Минчев твърди, че общинският съветник Нено Ненов не е изпълнил именно задълженията си по чл. 34, ал. 6 от ЗМСМА и моли поради тази причина пълномощията му да бъдат предсрочно прекратени.

С оглед изясняване на фактическата обстановка ОИК – Дряново извърши служебна проверка и установи следното:

Нено Бонев Ненов е обявен за избран за общински съветник в община Дряново с Решение № 116-МИ от 28.10.2019г. на Общинска избирателно комисия Дряново.

Между "ДОКТОР НЕНО БОНЕВ НЕНОВ - ИНДИВИДУАЛНА ПРАКТИКА ЗА ПЪРВИЧНА МЕДИЦИНСКА ПОМОЩ" ЕООД с ЕИК 200733937, представлявано от управителя Нено Бонев Ненов и община Дряново са сключени два договора за наем на части от имоти частна общинска собственост, а именно:

1. Договор за наем №174 от 22.12.2014г. на имот частна общинска собственост, а именно помещения в гр. Дряново с обща площ от 59,95 кв.м. представляващи „Бивша детска поликлиника“, находящи се на първи етаж в поликлиниката, представляваща сграда с идент. 23947.501.129.1 по КККР на гр. Дряново, Община Дряново.

2. Договор за наем №173 от 22.12.2014г. на имот частна общинска собственост, а именно помещения с обща площ от 24,38кв.м. (кабинет№ 1 – 13,28кв.м. и кабинет №2 – 11,10кв.м.) находящи се в с. Скалско, част от масивна стопанска сграда на два етажа, находяща се в площадното пространство при граници: улица с о.т. 18-19; улица с о.т. 19-53; улица с о.т. 53-54 и УПИ VII – 87 по плана на село Скалско, Община Дряново.

На 13.12.2019 г. в деловодството на община Дряново са депозирани Уведомления с входящи номера 08.01-87 от 13.12.2019г. и 08.01-88 от 13.12.2019г., подписани от Нено Бонев Ненов в качеството му на управляващ и представляващ "ДОКТОР НЕНО БОНЕВ НЕНОВ - ИНДИВИДУАЛНА ПРАКТИКА ЗА ПЪРВИЧНА МЕДИЦИНСКА ПОМОЩ" ЕООД с ЕИК 200733937, с които същият е поискал да бъдат прекратени договорните правоотношения, произтичащи от посочените по-горе Договори за наем, сключени между представляваното от него дружество и община Дряново, като ОИК – Дряново е уведомена за предприемането на тези действия с Уведомление в вх. № 08.01-84/16.12.2019г.

С Решение № 145-МИ от 16.12.2019г. ОИК-Дряново е образувала производство по реда на чл. 30, ал.6, пр. първо от ЗМСМА, като препис от решението в едно със сигнала и приложенията към него са били връчени на д-р Нено Ненов на 19.12.2019г. На 20.12.2019г. д-р Ненов е депозирал, чрез Община Дряново до председателя на ОИК-Дряново писмено възражение. В него е посочил, че се е запознал със сигнала отправен до ОИК-Дряново. Твърди, че изборните резултати за общински съветници са били обявени с Решение № 116-МИ от 28.10.2019г. на ОИК-Дряново. Съгласно разпоредбата на чл. 34, ал.6 от ЗМСМА в едномесечен срок от обявяване на изборните резултати лице, което при избирането му за общински съветник заема длъжност по ал.5 подавал молба за освобождаване от длъжност и уведомява писмено за това председателя на общинския съвет и общинската избирателна комисия. Срокът по чл. 34, ал. 6 от ЗМСМА е бил изтекъл на 29.11.2019г., но към този момент не е действала нормата на чл. 34, ал.5, т.3 от ЗМСМА. Такова задължение за него възниквало на 01.12.2019г., когато нормата поражда действие. Въпреки, че този срок не е изтекъл д-р Ненов бил предприел действия за прекратяване на наемните отношения, които го поставяли в ситуация на несъвместимост, като за целта подал уведомление с вх. № 08.01-87/13.12.2019г. и вх. № 08.01-88/13.12.2019г. до Община Дряново за прекратяване на наемните правоотношения. За тези действия бил уведомил ОИК-Дряново с уведомление вх. № 08.01.-84/ 16.12.2019г. и председателя на Общински съвет Дряново с уведомление вх. № 08.01-94/16.12.2019г. В заключение счита, че не е налице основание за предсрочното прекратяване на пълномощията му, като общински съветник в Общински съвет в Община Дряново.

На 31.12.2019г. в Община Дряново е бил сключен Анекс към договор за наем № 173 от 22.12.2014г. като в същият е уговорено, че договорът за наем се прекратява считано от 31.12.2019г. На същата дата с писмо с изх. № 0801-91 д-р Ненов е уведомил ОИК-Дряново за прекратяване на наемното правоотношение.

На 31.12.2019г. в Община Дряново е бил сключен Анекс към договор за наем № 174 от 22.12.2014г. като в същият е уговорено, че договорът за наем се прекратява считано от 31.12.2019г. На същата дата с писмо с изх. № 0801-90 д-р Ненов е уведомил ОИК-Дряново за прекратяване на наемното правоотношение.

* 1. Постъпило е уведомление с вх. № 08.01-85/13.12.2019 г., подписано от Светослав Димитров Минчев, общински съветник в община Дряново, издигнат от Местна коалиция БСП за България (АБВ, Български социалдемократи, Движение ЗАЕДНО за промяна).

В уведомлението се твърди, че е налице основание за предсрочно прекратяване на пълномощията на избрания за общински съветник в община Дряново - Костадин Владимиров Йорданов, издигнат от Местна коалиция Партия на Зелените (ПП Съюз на демократичните сили, Движение 21).

Според подателя на уведомлението общинският съветник Костадин Владимиров Йорданов е вписан в ТРРЮЛНЦ като едноличен търговец с фирма ЕТ "ЙОРДАНОВ-С - КОСТАДИН ЙОРДАНОВ" с ЕИК 817055265, и в качеството си на такъв има сключен с община Дряново договор за наем на недвижим имот частна общинска собственост.

Съгласно нормата на чл. 34, ал. 5, т. 3 от ЗМСМА „Общинският съветник не може: 3. да е **едноличен търговец**, съдружник, акционер, член на управителен, надзорен или контролен съвет на търговско дружество**, което има сключени договори с общината, в която е общински съветник**, както и с търговски дружества с общинско участие или с общински предприятия.“

Според чл. 34, ал. 6 от ЗМСМА „В **едномесечен** срок от обявяването на изборните резултати лице, **което при избирането му за общински съветник заема длъжност по ал. 5, подава молба за освобождаването му от заеманата длъжност и уведомява писмено за това председателя на общинския съвет и общинската избирателна комисия.**“, като при неизпълнение на задълженията по чл. 34, ал. 6 от ЗМСМА пълномощията на общинския съветник се прекратяват предсрочно. /чл. 30, ал. 4, т. 10 от ЗМСМА/.

Г-н Минчев твърди, че общинският съветник Костадин Йорданов не е изпълнил именно задълженията си по чл. 34, ал. 6 от ЗМСМА и моли поради тази причина пълномощията му да бъдат предсрочно прекратени.

С оглед изясняване на фактическата обстановка ОИК – Дряново извърши служебна проверка и установи следното:

Костадин Владимиров Йорданов е обявен за избран за общински съветник в община Дряново с Решение № 116-МИ от 28.10.2019г. на Общинска избирателно комисия Дряново.

Между "ЕТ "ЙОРДАНОВ-С - КОСТАДИН ЙОРДАНОВ" с ЕИК 817055265, и община Дряново е сключен договор за наем на част от имот частна общинска собственост, а именно:

Договор за наем № 229 от 19.10.2017г. на имот частна общинска собственост, а именно обособен кабинет №31 с площ от 18.91 кв.м., находящ се на трети етаж в сградата на поликлиниката в гр. Дряново, представляваща сграда с идент. 23947.501.129.1 по КККР на гр. Дряново, находяща се в УПИ II от кв. 87 по плана на гр. Дряново.

На 13.12.2019 г. в деловодството на община Дряново е депозиран Уведомление с входящ номер 08.01-86 от 13.12.2019г., подписано от Костадин Владимиров Йорданов в качеството му на управляващ и представляващ ЕТ "ЙОРДАНОВ-С - КОСТАДИН ЙОРДАНОВ" с ЕИК 817055265, с което същият е поискал да бъдат прекратени договорните правоотношения, произтичащи от посочения по-горе Договор за наем, сключен между едноличния търговец и община Дряново, като ОИК – Дряново е уведомена за предприемането на тези действия с Уведомление в вх. № 08.01-86/16.12.2019г.

С Решение № 146-МИ от 16.12.2019г. ОИК-Дряново е образувала производство по реда на чл. 30, ал.6, пр. първо от ЗМСМА, като препис от решението в едно със сигнала и приложенията към него са били връчени на д-р Костадин Йорданов на 19.12.2019г. На 20.12.2019г. д-р Йорданов е депозирал, чрез Община Дряново до председателя на ОИК-Дряново писмено възражение. В него е посочил, че се е запознал със сигнала отправен до ОИК-Дряново. Твърди, че изборните резултати за общински съветници са били обявени с Решение № 116-МИ от 28.10.2019г. на ОИК-Дряново. Съгласно разпоредбата на чл. 34, ал.6 от ЗМСМА в едномесечен срок от обявяване на изборните резултати лице, което при избирането му за общински съветник заема длъжност по ал.5 подавал молба за освобождаване от длъжност и уведомява писмено за това председателя на общинския съвет и общинската избирателна комисия. Срокът по чл. 34, ал. 6 от ЗМСМА е бил изтекъл на 29.11.2019г., но към този момент не е действала нормата на чл. 34, ал.5, т.3 от ЗМСМА. Такова задължение за него възниквало на 01.12.2019г., когато нормата поражда действие. Въпреки, че този срок не е изтекъл д-р Йорданов бил предприел действия за прекратяване на наемните отношения, които го поставяли в ситуация на несъвместимост, като за целта подал уведомление с вх. № 08.01-86/13.12.2019г. до Община Дряново за прекратяване на наемното правоотношение. За тези действия бил уведомил ОИК-Дряново с уведомление вх. № 08.01.-86/ 16.12.2019г. и председателя на Общински съвет Дряново с уведомление вх. № 08.01-95/16.12.2019г. В заключение счита, че не е налице основание за предсрочното прекратяване на пълномощията му, като общински съветник в Общински съвет в Община Дряново.

На 31.12.2019г. в Община Дряново е бил сключен Анекс към договор за наем № 229 от 19.12.2017г. като в същият е уговорено, че договорът за наем се прекратява считано от 31.12.2019г. На същата дата с писмо с изх. № 0801-89 д-р Йорданов е уведомил ОИК-Дряново за прекратяване на наемното правоотношение.

След запознаване на членовете на комисията с постъпилите документи, се премина към разискване. Председателят на комисията даде възможност на всеки един от членовете да изрази становище във връзка с доклада. Димитров заяви, че следва да се изиска допълнителна информация от община Дряново относно това дали двамата общински съветници не са сключили договори за наем на имоти общинска собственост. Това становище бе подкрепено от Донка Атанасова. Секретарят на комисията г-жа Съчкова също изрази становище, че предложението на г-н Димитров е относимо и следва да се изиска такава информация. Донка Атанасова предложи да се изиска също така протоколът заседанието на общински съвет – Дряново от 23.12.2019 г., на което заседание са взети решения за прекратяване на процесните договори за наем. Това предложение бе подкрепено от Николинка Колчева, Ирина Стайкова, Иванка Христова, както и Дария Съчкова, която също така направи и кратък разбор на нормите на чл. 30 и чл. 34 от ЗМСМА. Членовете на комисията се обединиха около становището, че за вземане на решение във връзка с прекратяване на пълномощията на общинските съветници, е необходимо да се събере допълнителна информация. Предвид изразеното становище на по-голямата част от членовете на ОИК – Дряново, председателят на комисията изготви проект на протоколно решение със следното съдържание:

С оглед изясняване на фактическата обстановка по казусите, ОИК – Дряново

**РЕШИ:**

1. Да се изиска общински съвет Дряново Протоколът от проведеното на 23.12.2019 г. заседание на общинския съвет.
2. Да се изиска от община Дряново и от общински съвет Дряново информация относно това дали към 02.01.2020 г. има сключени договори между:

- община Дряново и ЕТ "ЙОРДАНОВ-С - КОСТАДИН ЙОРДАНОВ" с ЕИК 817055265;

- община Дряново и "ДОКТОР НЕНО БОНЕВ НЕНОВ - ИНДИВИДУАЛНА ПРАКТИКА ЗА ПЪРВИЧНА МЕДИЦИНСКА ПОМОЩ" ЕООД с ЕИК 200733937;

- община Дряново и Костадин Владимиров Йорданов;

- община Дряново и Нено Бонев Нено.

Премина се към гласуване:

*Гласували „За“: Николай Петков Миланов - председател, Мирослава Христова Пенчева - зам.-председател, Апостол Апостолов Матев – зам. – председател, Дария Димитрова Съчкова – секретар и членове: Ирина Кънчева Стайкова, Тодор Обрешков Тодоров, Иванка Илиева Христова, Донка Маринова Атанасова, Виолета Димитрова Иванова, Димитър Николов Димитров, Радослав Илиянов Райков и Николинка Бончева Колчева.*

 *„Против“ – Христина Христова Петкова - член.* Последната изрази становище, че и към настоящия момент комисията разполага с достатъчно информация, за да може да се произнесе по казусите.

*Решението е взето с мнозинство – 12 гласа „за”.*

Приема се.

Поради изчерпване на дневния ред заседанието бе закрито. Председателят насрочи следващото заседание за 08.01.2020 г. от 15:30 часа.

 **Председател:..................................**

/ Николай Миланов /

 **Секретар :**.................................

/ Дария Съчкова /